Јавни позив за расПЕТЉАвање

Министарство просвете у сарадњи са Фондација Петља, а уз подршку Програма Уједињених нација за развој, организује

 **расПЕТЉАвање - четворомесечни онлајн програм подршке учењу програмирања**

за ученике и ученице основних и средњих школа узраста **између 11 и 18 година**.

Програм је намењен онима који су посебно заинтересовани за учење програмирања кроз решавање алгоритамских задатака и потпуно је бесплатан. У току расПЕТЉАвања, полазници и полазнице ће учествовати у онлајн предавањима и решавати задатке у периодима између предавања, за шта ће бити обезбеђена подршка ментора са искуством у програмирању и раду са заинтересованим ученицима и ученицама. Од полазника/ца се очекује посвећеност и континуирани рад.

Припремљена су два плана рада, један, намењен **почетницима/цама**, и други који обухвата **увод у напредније теме**. Полазници/це ће имати могућност да бирају план који одговара њиховом предзнању, а у избору ће им помоћи самоевалуациони тест.

Предвиђено је да ће расПЕТЉАвање трајати од **11. јануара до почетка маја 2023**. године.

Планирано је да се предавања одржавају **викендом**, а распоред активности објављен пријављеним полазницама и полазницима.

 Ученице и ученици се могу пријавити путем формулара који се налази на следећем линку:

 <https://forms.office.com/r/TZnU98p6bB>.

Сви који се **пријаве до 10. јануара 2023. у 12:00** биће укључени у програм од почетка, а заинтересовани могу да се придруже расПЕТЉАвању и касније током трајања програма. Број полазника/ca није ограничен.

Програм расПЕТЉАвања организује Фондација Петља у оквиру пројекта „Изградња кључних рачунарских компетенција - ка радној снази будућности“, који спроводи УНДП у партнерству са Министарством просвете, уз подршку Владе Републике Србије.

Сва додатна питања могу се поставити путем следеће адресе електронске поште: raspetljavanje@mg.petlja.org